**PROGRAMUL OPERAŢIONAL CAPITAL UMAN**

**Cod 2014RO05M9OP001**

**Axa prioritară 3 - *Locuri de muncă pentru toţi***

**Obiectivul tematic 8: *Promovarea unor locuri de muncă durabile și de calitate și sprijinirea mobilității lucrătorilor (Regulamentul (UE) nr. 1304/2013, art 3, alin 1, a)***

**Prioritatea de investiții 8.i: *Accesul la locuri de muncă pentru persoanele aflate în căutarea unui loc de muncă și pentru persoanele inactive, inclusiv pentru șomerii de lungă durată și pentru***

***persoanele cu șanse mici de angajare, inclusiv prin inițiative locale de angajare și sprijin pentru mobilitatea forței de muncă***

**Obiectivul specific: 3.1:** Creșterea ocupării șomerilor și a persoanelor inactive, cu accent pe şomerii de lungă durată, lucrătorii vârstnici (55-64 ani), persoanelor cu dizabilităţi, persoanelor cu nivel redus de educație

**GHIDUL SOLICITANTULUI - CONDIȚII SPECIFICE**

**Măsuri pentru șomeri - Mobilitate și subvenții angajatori**

***AP 3/ PI 8.i/ OS 3.1***

**versiune de lucru**

*Ianuarie 2017*

Ianuarie 2017

**CUPRINS**

**CAPITOLUL 1. Informații despre apelul de proiecte**

## **Context național**

Prin **Programul naţional de ocupare a forţei de muncă** aprobat de către ministrul muncii, familiei, protecţiei sociale şi persoanelor vârstnice pentru anul 2015, a fost estimată încadrarea a 350.000 persoane, la nivel naţional, dintre care 15.335 persoane prin acordarea de subvenţii angajatorilor pentru încadrarea şomerilor peste 45 ani sau părinţi unici susţinători ai familiilor monoparentale, din care 14.725 şomeri peste 45 de ani și 610 părinţi unici susţinători ai familiilor monoparentale, precum și 355 persoane care mai au 5 ani până la pensie.

Dintre cele 22.544 persoane încadrate prin acordarea de subvenţii angajatorilor, pe categorii de persoane, 15.779 şomeri aveau peste 45 ani sau erau părinți unici susţinători ai familiilor monoparentale, ceea ce reprezintă 102,90% faţă de cât s-a programat pentru anul 2015, din care:

- 15.494 şomeri peste 45 de ani;

- 328 persoane care mai au 5 ani până la pensie, ceea ce reprezintă 92,39% faţă de cât s-a programat pentru anul 2015 (355 persoane).

În anul 2015, rata de ocupare a populaţiei în vârstă de 20-64 ani a fost de 66,0%, situându-se la o distanţă de 4 puncte procentuale faţă de ţinta naţională de 70% stabilită în contextul Strategiei Europa 2020. Rata de ocupare a populației în vârstă de muncă (15-64 ani) a fost de 61,4%, în creștere față de anul anterior cu 0,4 puncte procentuale. Rata de ocupare a lucrătorilor vârstnici (55-64 ani) de 41,1%.

Rata şomajului BIM în anul 2015 s-a menţinut la acelaşi nivel cu cel din anul 2014, respectiv 6,8%.

Având în vedere aceste date, se apreciază că pentru asigurarea unei finanțări adecvate a măsurilor active de ocupare este, în această perioadă, importantă pentru revitalizarea cererii de forță de muncă și pentru creșterea șanselor de reintegrare profesională a șomerilor.

**1.2 Axa prioritară, prioritatea de investiții, obiectiv specific, rezultat așteptat**

* **Axa prioritară 3:** *Locuri de muncă pentru toţi*
* **Obiectivul tematic 8:** *Promovarea unor locuri de muncă durabile și de calitate și sprijinirea mobilității lucrătorilor (Regulamentul (UE) nr. 1304/2013, art 3, alin 1, a)*
* **Prioritatea de investiții 8.ii** *Integrare durabilă pe piața muncii a tinerilor (FSE), în special a celor care nu au un loc de muncă, educație sau formare, inclusiv a tinerilor cu risc de excluziune socială și a tinerilor din comunitățile marginalizate, inclusiv prin punerea în aplicare a garanției pentru tineri*

*(Regulamentul (UE) nr. 1304/2013, art. 3, alin 1, a)*

* **Obiectiv specific**

În cadrul prezentului apel de proiecte este vizat următorul obiectiv specific:

* Obiectivul specific: 3.1: Creșterea ocupării șomerilor și a persoanelor inactive, cu accent pe şomerii de lungă durată, lucrătorii vârstnici (55-64 ani), persoanelor cu dizabilităţi, persoanelor cu nivel redus de educație

**Rezultate așteptate**

Rezultatele așteptate prin sprijinul financiar acordat în cadrul prezentului apel de proiecte sunt:

* *OS 3.1. - Ocupare crescută a șomerilor și a persoanelor inactive, cu accent pe şomerii de lungă durată, lucrătorii vârstnici (55-64 ani), persoanelor cu dizabilităţi, persoanelor cu nivel redus de educație;*

## **1.3 Tipul apelului de proiecte și perioada de depunere a propunerilor de proiecte**

Apel de tip non-competitiv, cu termen limită de depunere.

**SISTEMUL INFORMATIC MySMIS 2014 VA FI DESCHIS ÎN DATA DE … . ... .2017 ORA 10.00** **ŞI SE VA ÎNCHIDE ÎN DATA DE … . … .2017, ORA 16.00.**

Elaborarea propunerii de proiect va urma fazele mecanismului non-competitiv.

După aprobarea cererii de finanțare în baza finalizării procesului de evaluare şi selecție, contractele de finanțare pentru proiectele non-competitive se vor aproba prin ordin comun al ministrului fondurilor europene şi al ministrului de linie responsabil.

## **1.4 Acțiunile sprijinite în cadrul apelului**

În acord cu prevederile POCU 2014-2020, activitățile considerate eligibile sunt cele care urmăresc atingerea obiectivelor specifice 3.1.

**1. Subvenţionarea locurilor de muncă pentru încadrarea şomerilor cu vârsta peste 45 ani, unici susţinători ai familiilor monoparentale sau a şomerilor de lungă durată**

Angajatorii ca încadrează în muncă, pe perioadă nedeterminată, şomeri în vârstă de peste 45 ani, şomeri care sunt părinţi unici susţinători ai familiilor monoparentale sau şomeri de lungă durată, primesc lunar, pe o perioadă de 12 luni, pentru fiecare persoană angajată, o sumă în cuantum de 900 lei, cu obligaţia menţinerii raporturilor de muncă sau de serviciu cel puţin 18 luni, în condiţiile prevăzute de art.85 din Legea 76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare.

Subvenţiile se acordă proporţional cu timpul efectiv lucrat de persoanele angajate prin această măsură de stimulare precum şi pentru perioadele în care acestea se află în concediul de odihnă.

Acordarea acestui tip de subvenţie se realizeză în concordanţă cu prevederile HG 174/2002 pentru aprobarea Normelor metodologice de aplicare a Legii nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.

**2. Stimularea mobilităţii**

Primele de mobilitate (prime de încadrare sau prime de instalare) se acordă şomerilor cu vârstă peste 25 ani care au domiciliul sau reședința, sau își stabilesc noul domiciliu sau noua reședință în zonele prevăzute în Planul Național de Mobilitate care se aprobă și se actualizează prin hotărâre de Guvern, la propunerea Ministerului Muncii, Familiei, Protecției Sociale și Persoanelor Vârstnice.

Beneficiază de prime de mobilitate şomerii în vârstă de peste 25 ani înregistraţi în evidenţele SPO care se încadrează în muncă, cu normă întreagă, pentru o perioadă de cel puţin 12 luni.

De prima de instalare beneficiază şi şomerii în vârstă de peste 25 ani de cetățenie română care și-au exercitat dreptul la libera circulație a lucrătorilor în spațiul UE și SEE, pe o perioadă de cel puțin 36 luni.

Primele de încadrare şi primele de instalare nu se cumulează.

Primele de mobilitate pentru şomerii în vârstă de peste 25 ani se acordă în conformitate art. 74 respectiv art. 75 din Legea 76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare.

Nu beneficiază de primele de mobilitate şomerii în vârstă de peste 25 ani care se încadrează în prevederile art.751 alin.(4) din Legea 76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare.

Prima de încadrare se acordă, lunar, pe o perioadă de 12 luni.

Prima de instalare prevăzută la art.75 alin.(2) şi (3) din Legea 76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare se acordă în două tranșe, astfel:

• O tranșă egală cu 50% din cuantumul stabilit, la data instalării;

• O tranșă egală cu 50% din cuantumul stabilit, după expirarea perioadei de 12 luni de la angajare.

Prima de instalare prevăzută la art.75 alin.(4) din Legea 76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare la se acordă într-o singură tranșă, la data instalării.

Activitatea de acordare a primelor de mobilitate este structurată pe următoarele 2 principale subactivităţi:

a) Acordarea primei de încadrare respectiv a primelor de instalare

b) Monitorizarea obligaţiilor asumate de beneficiarul primei de incadrare/instalare

Acordarea primelor de mobilitate se realizeză în concordanţă cu prevederile HG 174/2002 pentru aprobarea Normelor metodologice de aplicare a Legii nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.

**3 Acordare primei de activare**

Şomerii în vârstă de peste 25 ani înregistrați la SPO care nu beneficiază de indemnizație de șomaj, în situaţia în care se angajează cu normă întreagă, pentru o perioadă mai mare de 3 luni, ulterior datei înregistrării la agențiile pentru ocuparea forței de muncă, au dreptul la o primă de activare în valoare de 500 lei, neimpozabilă.

Condiţia de a beneficia de această primă este să nu se încadreze la angajatorii cu care au fost în raporturi de muncă sau de serviciu în ultimele 12 luni.

De asemenea, şomerii în vârstă de peste 25 ani care beneficiază de prima de activare au dreptul la menţinerea acesteia şi în situaţia în care, în perioada de 3 luni de la angajare le încetează raportul de muncă sau de serviciu la primul angajator şi se încadrează, în termen de 30 de zile, la un alt angajator, în aceleaşi condiţii.

Acordarea primei de activare se realizeză în concordanţă cu prevederile HG 174/2002 pentru aprobarea Normelor metodologice de aplicare a Legii nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.

**4. Acordarea de subvenţii angajatorilor pentru încadrarea şomerilor care în termen de 5 ani de la data angajarii îndeplinesc, conform legii, condiţiile pentru a solicita pensia anticipată sau pentru limită de vârstă**

Angajatorii ca încadrează în muncă, pe perioadă nedeterminată, această categorie de şomeri, primesc lunar, pe o perioadă de 12 luni, pentru fiecare persoană, o sumă în cuantum de 900 lei, cu obligaţia menţinerii raporturilor de muncă sau de serviciu cel puţin 18 luni, în condiţiile prevăzute de art. 85 din Legea 76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare.

Subvenţiile se acordă proporţional cu timpul efectiv lucrat de persoanele angajate prin această măsură de stimulare precum şi pentru perioadele în care acestea se află în concediul de odihnă.

Acordarea acestui tip de subvenţie se realizeză în concordanţă cu prevederile HG 174/2002 pentru aprobarea Normelor metodologice de aplicare a Legii nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.

### **1.4.1. Teme secundare FSE**

Nu este cazul.

### **1.4.2 Teme orizontale**

Nu este cazul.

**1.5 Tipuri de solicitanți/parteneri eligibili**

Solicitant eligibil:

* ANOFM, în calitate de SPO (inclusiv unităţile cu personalitate juridică din subordinea sa)

Parteneri eligibili: nu e cazul

## **1.6 Durata proiectului**

Durata de implementare a proiectului este de 24 de luni.

La completarea cererii de finanțare în sistemul electronic se va evidenția durata fiecărei activități și sub-activități incluse în proiect.

## **1.7 Grup țintă**

În cadrul prezentului ghid al solicitantului – condiții specifice, grupul țintă cuprinde șomeri şi persoane inactive, cu accent pe şomerii de lungă durată, lucrătorii vârstnici (55-64 ani), persoanele cu dizabilităţi, persoanele cu nivel redus de educație.

*Identificarea grupului țintă*

Identificarea, atragerea și menținerea grupului țintă în proiect reprezintă responsabilitatea beneficiarului. Procesul de identificare a șomerilor este realizat de Serviciul Public de Ocupare*.*

**1.8 Indicatori specifici de program**

Fiecare propunere de proiect va avea în vedere următoarele ţinte minime obligatorii pentru indicatorii de realizare/ rezultat imediat (elemente de eligibilitate proiect):

|  | **Indicatori de realizare** |
| --- | --- |
| **Cod** | **Denumire indicator** | **Total POCU** | **Ţinta minimă solicitată** |
| 4S8 | Persoanele care beneficiază de sprijin, din care:- Şomeri şi inactivi, din care: - şomeri pe termen lung - cu dizabilități - persoane cu vârsta peste 54 de ani  - persoane cu studii primare (ISCED 1) sau gimnaziale (ISCED 2) - persoane cu studii liceale (ISCED 3) sau postliceale (ISCED 4)- din zona rurală- roma | **191,573**  | **91,000** |

**Raportarea indicatorilor:**

Conform Regulamentului (UE) nr. 1304/2013, „Participanți” sunt *persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.*

Conform Regulamentului (UE) nr. 1304/2013, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.* Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

Toate datele aferente indicatorilor privind participanții trebuie raportate conform atributelor menţionate în anexa I a Regulamentului 1304/2013 )

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

**Toți indicatorii menționați în prezentul apel de proiecte sunt obligatorii.**

După semnarea contractului de finanţare nerambursabilă cu AM/OI responsabil, dumneavoastră, în calitate de beneficiar, va trebui să demaraţi procedurile legale în vederea înregistrării ca operator de date cu caracter personal. Participanţii, în conformitate cu prevederile legale în vigoare, vor semna o declaraţie prin care îşi dau acordul privind utilizarea şi publicarea datelor personale.

**1.9 Alocarea financiară stabilită**

În cadrul prezentului apel de proiecte lansate în contextul Axei Prioritare 3 din cadrul Programului Operațional Capital Uman 2014-2020, bugetul alocat este de 55.000.000 **euro (cofinanțarea UE+ cofinanțarea națională).**

## **1.10 Valoarea maximã a proiectului, rata de cofinanțare**

Cursul de schimb care va fi utilizat pentru stabilirea acestei valori este cursul Inforeuro aferent lunii …, respectiv **1 EURO = … RON**.

###

### **1.10.1 Valoarea maximã a proiectului**

* **Valoarea maximă eligibilă a unui proiect este de 55.000.000 euro.**

### **1.10.2 Cofinanțarea națională (cofinanțarea publică și cofinanțarea proprie)**

**Contribuția eligibilă minimă a solicitantului** reprezintă procentul din valoarea totală eligibilă a proiectului propus, care va fi suportat de solicitant.

# **CAPITOLUL 2. Reguli pentru acordarea finanțării**

**2.1 Eligibilitatea solicitantului/ partenerilor**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020* disponibil la http://www.fonduri-ue.ro/pocu-2014#implementare-program

## **2.2. Eligibilitatea proiectului**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020* disponibil la http://www.fonduri-ue.ro/pocu-2014#implementare-program.

## **2.3. Încadrarea cheltuielilor**

Listă orientativă privind încadrarea cheltuielilor aferente proiectului în categoriile/ subcategoriile de cheltuieli conform MySMIS:

|  |
| --- |
| **Cheltuieli directe** **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză  |
|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| **Cheltuielile eligibile** **directe**  | Cheltuieli salariale | Cheltuieli salariale cu managerul de proiect  | * Salarii
 |
| Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii
 |
| Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori): | Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori).
 |
| Cheltuieli cu subvenții/burse/premii | Subvenții /prime | * Prime de activare, de mobilitate - încadrare și/sau de instalare
 |
| Subvenții acordate angajatorilor | * Subvenții (ajutoare, premii) acordate angajatorilor (inclusiv pentru întreprinderile sociale de inserție) pentru încadrarea în muncă;
 |

**Reguli generale și specifice de decontare**

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin Orientări privind accesarea finanțărilor în cadrul Programului Operațional Capital Uman 2014-2020.

În cadrul proiectului pot fi decontate cheltuieli plafonate procentual, după cum urmează:

* **cheltuieli de tip FEDR** **aferente cheltuielilor directe**: nu este cazul.
* **cheltuielile generale de administrație:** nu este cazul.

# **CAPITOLUL 3. Completarea cererii de finanțare**

*Completarea cererii de finanțare se realizează în conformitate cu documentul Orientări privind accesarea finanțărilor în cadrul Programului Operațional Capital Uman 2014-2020, precum și cu instrucțiunile de completare furnizate în sistemul informatic la apelurile de proiecte.*

# **CAPITOLUL 4. Procesul de evaluare și selecție a proiectelor**

Selecția proiectelor de sprijin pregătitor se efectuează în conformitate cu prevederile:

* documentului *Orientări privind accesarea finanțărilor în cadrul Programului Operațional Capital Uman 2014-2020*
* *Metodologiei de evaluare și selecție a proiectelor POCU*
* *Criteriile de verificare a conformității administrative și a eligibilității*
* *Criteriile de evaluare și selecție*

# **CAPITOLUL 5. Depunerea și soluționarea contestațiilor**

Procesul de soluționare a contestațiilor se desfășoară în conformitate cu prevederile Metodologiei de verificare, evaluare și selecție a proiectelor POCU.

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile *Orientări privind accesarea finanțărilor în cadrul Programului Operațional Capital Uman 2014-2020* disponibil la http://www.fonduri-ue.ro/pocu-2014#implementare-program***.***

# **CAPITOLUL 7. Anexe**

ANEXA 1. Criteriile de verificare a conformității administrative și a eligibilității

ANEXA 2. Criterii de evaluare și selecție